StL Data File Viewer - CodeProject 10,278,369 members (70,370 online) Sign in
Last Visit: 31-Dec-99 18:00 Last Update: 20-Dec-13 8:47Refresh1 [Video] Blinde kok wys hoe sy kos voorberei | Maroela Media
[Video] Blinde kok wys hoe sy kos voorberei
Christine Ha Foto: Facebook
Dit is nie elke dag wat jy hoor van ŉ blinde kok nie.
Die Amerikaner Christine Ha is blind en het in 2012 die gewilde TV-reeks MasterChef gewen. In ŉ video wat sy onlangs op haar YouTube-kanaal gedeel het, kan jy self sien: Sy kán kosmaak.
“Ek het besluit die eerste video wat ek in 2017 op my YouTube-kanaal gaan deel, sal wys hoe ek kos voorberei,” het Ha op haar webblad, The Blind Cook, geskryf. “Ná navrae wil ek graag meer video’s deel van waar ek besig is om te kook.”
Op die video kan jy sien hoe sy ŉ tipiese gereg vir ŉ weeksaand voorberei. Die video is met twee kameras opgeneem, waarvan een ŉ GoPro-kamera wat aan Ha se voorkop vas is. Die video is al meer as 40 000 keer op YouTube gekyk.
Ha het die uitleg van die kombuis in haar geheue vasgelê. Haar sig is van só ŉ aard dat sy in die regte beligting kan sien as iemand hul hande voor haar oë hou.
blind kos Masterchef video
Wat ‘n pragtige glimlag van die jonge dame. Dit kom diep uit haar wese. Ek kan sommer die geur ruik en haar kos proe. Alle sukses op jou pad vorentoe.